
PRAVILA SUSRETA HRVATSKIH PUHAČKIH ORKESTARA 
(u daljnjem tekstu Pravila)

Članak 1.
Cilj Susreta hrvatskih puhačkih orkestara (u daljnjem tekstu Susret) je međusobno upoznavanje, zbližavanje, socijalna kohezija, prikaz dostignuća i najvrjednijih ostvarenja amaterskih puhačkih orkestara u Republici Hrvatskoj, razvijanje kritičkog odnosa prema glazbenim vrijednostima, stimuliranje glazbenog stvaralaštva te stimuliranje amaterskog rada uopće.

PRAVO SUDJELOVANJA
Članak 2.
1. Pravo sudjelovanja na Susretu stječu, po preporuci selektora, najuspješniji amaterski puhački orkestri s održanih županijskih ili regionalnih smotri (u daljnjem tekstu: smotre) te iznimno samostalnih preslušavanja.
2. Svi orkestri koji se žele kvalificirati na Susret, obvezni su u tekućoj godini sudjelovati na smotri (iznimno na samostalnim preslušavanjima) gdje moraju izvesti cjelokupan program zasnovan na Pravilima (Vidi Članak 7.).
3. Orkestri unutar B i C kategorije koncertnog programa na Susretu nastupaju svake parne godine, dok orkestri unutar A i C kategorije koncertnog programa nastupaju svake neparne godine.
4. Sa svake smotre i/ili samostalnog preslušavanja za Susret hrvatskih puhačkih orkestara može se kvalificirati po jedan orkestar iz svake kategorije po preporuci selektora. To znači da na Susretu iz pojedine županije, tj. regije može nastupiti maksimalno 2 predstavnika. U županijama gdje se ne organiziraju smotre, preporučljivo je da se orkestar pridruži smotri orkestara neke druge susjedne županije ili regije kako bi ostvario pravo na selekciju, odnosno mogućnost predstavljanja županije iz koje dolazi. Ukoliko ni to nije moguće, orkestar se može po preporuci selektora, kvalificirati na Susret i putem samostalnog preslušavanja, ukoliko kvaliteta njegovog izvedenog programa odgovara kriterijima kvalitete Susreta.
5. Pod pojmom amaterski puhački orkestri svrstavaju se orkestri u čijim sastavima u velikoj većini djeluju amateri, koji nisu kao glazbenici zaposleni u profesionalnim orkestrima kao što su vojni i mornarički, operni, komorni i simfonijski te nisu profesori sa završenom Muzičkom akademijom na puhačkom instrumentu, udaraljkama ili slično. Amaterske puhačke orkestre mogu voditi dirigenti profesionalnih puhačkih orkestara.
6. Profesionalni puhački orkestri (orkestri u kojem njegovi članovi ostvaruju osnovna prava iz radnog odnosa) nemaju pravo
sudjelovanja.
7. Puhački orkestri nečlanovi Hrvatskoga sabora kulture dužni su prije sudjelovanja na smotrama te samostalnim preslušavanjima učlaniti se u Hrvatski sabor kulture.
8. Zavisno od raspoloživih sredstava, konačan broj orkestara sudionika Susreta, raspored nastupa i program Susreta, odredit
će Hrvatski sabor kulture na temelju pisanih izvješća i prijedloga selektora sa smotri te samostalnih preslušavanja, a u suradnji sa Stručnim savjetom Hrvatskog sabora kulture.

SELEKTOR NA SMOTRAMA I SAMOSTALNIM PRESLUŠAVANJIMA
Članak 3.
1. Selektora za određenu smotru te samostalno preslušavanje delegira Hrvatski sabor kulture. 
2. Selektor ne smije biti član orkestra koji sudjeluje na Susretu. 
3. Selektor izabire predstavnika ili predstavnike županije ili regije za Susret (Vidi Članak 2.). O nastupima sudionika smotre podnosi pisano izvješće Hrvatskom saboru kulture koji prosljeđuje izvješće organizatoru smotre čija je dužnost isto proslijediti svim sudionicima smotre. 
4. Troškove puta i autorskog honorara selektora na smotri ili samostalnom preslušavanju snosi organizator smotre ili samostalnog preslušavanja.

STRUČNO POVJERENSTVO NA SUSRETU
Članak 4.
1. Stručno povjerenstvo sastoji se od tri ili više članova koje određuje Hrvatski sabor kulture između istaknutih glazbenih stručnjaka, umjetnika i pedagoga. 
2. Član Stručnog povjerenstva ne može biti niti jedan član orkestra koji sudjeluje na Susretu. 
3. Zadaci članova Stručnog povjerenstva su da:
- sudjeluju u razgovorima sa voditeljima Orkestara nakon njihova nastupa
- sastave pisano izvješće u kojem vrednuju Susret u cjelini te nastupe svakog orkestra pojedinačno
- sudjeluju u odabiru najuspješnijih 
- daju preporuku najuspješnijem orkestru za eventualne međunarodne prezentacije i nastup na Razglednici Hrvatskog sabora kulture.


STRUČNI SAVJET ZA PUHAČKU GLAZBU
Članak 5.
Stručni savjet za puhačku glazbu sastoji se od tri člana koje potvrđuje Upravni odbor Hrvatskoga sabora kulture. Izbor članova vrši se između eminentnih glazbenih stručnjaka.
Zadaća stručnog savjeta je da:
- utvrđuje program Susreta, 
- stručno i savjetodavno pomaže u organiziranju Susreta,
- predlaže Upravnom odboru Hrvatskog sabora kulture rješenja svih proizašlih spornih i drugih pitanja vezanih uz  Susret

ELEMENTI VREDNOVANJA
Članak 6. 
Selektor i Stručno povjerenstvo prilikom vrednovanja vode se sljedećim elementima izvedbe: izbor (koncepcije) programa, intonacija, dinamika, interpretacija, ritam i opći dojam.

PROGRAM ORKESTARA
Članak 7.
1. Svaki puhački orkestar na Susretu nastupa unutar jedne od tri kategorije koncertnog programa (A, B ili C). Orkestre u navedene kategorije svrstava Hrvatski sabor kulture, prema preporuci Stručnog savjeta. Popis orkestara prema kategorijama koncertnih programa dostupan je na službenim web stranicama Hrvatskog sabora kulture (www.hrsk.hr) i ažurira se u rujnu tekuće godine. Orkestri koji nisu obuhvaćeni popisom, moraju poslati molbu HSK-u s ciljem razvrstavanja u određenu kategoriju koncertnog programa najkasnije do kraja veljače tekuće godine. 
2. Orkestri svrstani u C kategoriju koncertnog programa mogu se prijaviti u B ili A kategoriju, dok se orkestri B kategorije mogu prijaviti u A kategoriju. 
3. Programi pojedinih orkestara moraju biti usklađeni s propozicijama svake pojedine kategorije (A, B ili C) unutar koje nastupaju. 
4. Stručni Savjet utvrđuje obvezne skladbe i skladbe za izbor u pojedinim kategorijama u rujnu tekuće godine za narednu, čiji se popis objavljuje na službenim web stranicama Hrvatskog sabora kulture (www.hrsk.hr).  
5. Orkestrima sudionicima Susreta nije dozvoljeno izvođenje skladbi koje su izvodili tijekom svoja posljednja tri nastupa na Susretima ili Natjecanjima u organizaciji Hrvatskog sabora kulture.
6. Prijavljeni program za Susret, mora biti istovjetan programu koji je izveden na smotrama, tj. samostalnim preslušavanjima. 
7. Hrvatski sabor kulture zadržava pravo izmjene i dopune programa Susreta, ovisno o mogućnostima i potrebama organizacije, a u suradnji sa Stručnim savjetom.
8. Pravila odabira programa po kategorijama:
A KATEGORIJA 
Cjelokupni program treba biti sastavljen od skladbi iz popisa skladbi za Susret koje je propisao Stručni savjet, a mora biti sastavljen od obvezne skladbe, jedne skladbe hrvatskog autora, te jedne skladbe stranog autora. Skladbe moraju biti izvedene u cijelosti.

B KATEGORIJA 
Cjelokupni program treba biti sastavljen od skladbi iz popisa skladbi za Susret koje je propisao Stručni savjet, a mora biti sastavljen od obvezne skladbe, jedne skladbe hrvatskog autora, te jedne skladbe stranog autora. Skladbe moraju biti izvedene u cijelosti.

C KATEGORIJA 
Cjelokupni program treba biti sastavljen od jedne skladbe hrvatskog autora, te skladbi po slobodnom izboru, ukupnog preporučenog trajanja od 10-15 minuta (ukupno trajanje glazbe bez stanki).

Članak 8.
1. Ukupan broj profesionalnih glazbenika (tj. zaposlenika profesionalnih orkestara kao što su vojni i mornarički, operni, komorni i simfonijski ili profesora sa završenom Muzičkom akademijom na puhačkom instrumentu, udaraljkama ili slično) ne smije prelaziti 20% od ukupnog broja nastupajućih članova orkestra (u spomenuti postotak ne uključuje se dirigent). Organizatori županijskih ili regionalnih smotri preuzimaju dužnosti provođenja i poštivanja Članka 8. kao i svih drugih odredbi Pravila Susreta. Svi zahtjevi za diskvalifikacijama orkestara sudionika županijske ili regionalne smotre upućeni Hrvatskom saboru kulture nakon održane županijske ili regionalne smotre u s vezi nepoštivanja ovdje spomenutih obveza neće se razmatrati. 
2. Popis članova (ispunjen na službenom obrascu, dostupnom na službenim web stranicama HSK-a (www.hrsk.hr), a koji obuhvaća imena i prezimena, glazbenu spremu te naziv tvrtke zaposlenja) Orkestri su dužni dostaviti Hrvatskom saboru kulture prilikom slanja prijavnice za Susret. Popisi članova svih orkestara sudionika Susreta bit će objavljeni na službenim web stranicama Hrvatskog sabora kulture (www.hrsk.hr).
3. Dopušteno je korištenje električnih instrumenata ritam sekcije kao što je ritam i bas gitara, sintetizator te orgulje ako su propisani partiturom skladbe. Upotreba sintetizatora je dopuštena ukoliko se na njemu koristi zvuk klavira, orgulja ili melodijskih udaraljki.
PRIZNANJA I NAGRADE
Članak 9.
Svi orkestri i dirigenti primaju Priznanje za sudjelovanje na Susretu. Po odluci stručnog povjerenstva, tri najuspješnija puhačka orkestra u svakoj kategoriji koncertnog programa, sukladno ciljevima Susreta (članak 1.) te njihovi dirigenti, dobit će prvu, drugu i treću nagradu Hrvatskog sabora kulture. Dodijelit će se i „Nagrada za najbolje izvedenu skladbu hrvatskog skladatelja“. Ovisno o broju dobivenih sponzorskih instrumenata, najuspješniji orkestar ili orkestri Susreta, po odluci stručnog povjerenstva, dobit će po jedan instrument. Prema odluci stručnog povjerenstva, jedan orkestar bit će preporučen za nastup na Razglednici Hrvatskog sabora kulture.

Članak 10.
Županijske i regionalne smotre kao i samostalna preslušavanja trebaju biti održani zaključno s drugom nedjeljom u svibnju tekuće godine. Organizatori smotri moraju biti u kontaktu s Hrvatskim saborom kulture poradi utvrđivanja datuma smotre kako bi ih uskladili s mogućnostima dolaska selektora. O datumu održavanja smotri te samostalnih preslušavanja organizatori su dužni izvijestiti Hrvatski sabor kulture najkasnije mjesec dana prije održavanja. 
Organizatori smotri dužni su: poslati prijavnice orkestara za smotru Hrvatskom saboru kulture najkasnije 2 tjedna prije smotre, pripremiti redoslijed nastupa orkestara i uredne partiture za selektora, provoditi te poštivati sve odredbe Pravila.

PRIJAVE ZA ŽUPANIJSKE I REGIONALNE SMOTRE TE SUSRET
Članak 11.
1. Prijave orkestara koji će sudjelovati na smotrama moraju biti dostavljene organizatorima smotri čija je dužnost proslijediti ih Hrvatskom saboru kulture (najkasnije 2 tjedna prije smotre). Iznimno, puhački orkestri Grada Zagreba prijavljuju se za selekciju najkasnije do kraja veljače tekuće godine Hrvatskom saboru kulture slanjem prijavnice običnom, elektroničkom poštom na mail glazba@hrsk.hr ili faxom na: 01/4621738. Pristigle prijavnice iz Grada Zagreba bit će proslijeđene Zagrebačkom glazbenom podiju s ciljem organizacije selekcije u zadanom roku zaključno s drugom nedjeljom u svibnju tekuće godine.
2. Orkestri koji se kvalificiraju na Susret (najkasnije tjedan dana nakon održanih smotri ili samostalnih preslušavanja) Hrvatskom saboru kulture dužni su putem elektronske pošte (na mail glazba@hrsk.hr) poslati sljedeće priloge:
· popunjenu prijavnicu (koja je dostupna na službenim web stranicama HSK-a), 
· kratku biografiju orkestra (1/4 stranice A4), 
· kvalitetnu fotografiju orkestra (visoke rezolucije),
· popis članova Orkestra (ispunjen na službenom obrascu, dostupnom na službenim web stranicama HSK-a (www.hrsk.hr))
Osim toga, Orkestri su dužni Hrvatskom saboru kulture poslati putem pošte:
· četiri kompleta partitura svih prijavljenih skladbi (najkasnije tjedan dana prije Susreta). 
Napomena: Prijava za Susret valjana je uz dostavu preslike uplatnice o plaćenoj članarini za tekuću godinu (za orkestre izvan županijskih zajednica KUD-ova). Za puhačke orkestre – članice županijskih zajednica KUD-ova, potvrde o uplaćenoj članarini dostavlja njihova županijska zajednica. 

OPĆE ODREDBE
Članak 12.
1. Susret hrvatskih puhačkih orkestara održava se u lipnju tekuće godine.
2. Sve detaljne upute o rasporedu programa Susreta kao i ostale potrebne informacije o organizaciji boravka, pokusa itd. sudionicima će biti pravovremeno dostavljene. 
3. Putne troškove dolaska i odlaska snose orkestri. Troškove smještaja i prehrane na Susretu u većem dijelu osigurava organizator, a prema potrebi uz djelomičnu potporu orkestara ovisno o dobivenim sredstvima.
[bookmark: _GoBack]4. Organizator Susreta pridržava sva prava za snimanje i prijenos Susreta, objave snimaka, te izrade nosača zvuka svih nastupa bez naknade sudionicima, te organiziranja posebnih koncerata na terenu. 
5. Skladbe za zajedničko muziciranje bit će utvrđene nakon obavljenih selekcija po Županijama za Susret.
6. Orkestri su dužni na Susretu posjedovati originalne partiture i dionice djela koja izvode. 
7. U slučaju nepridržavanja gornjih pravila, rokova i ostalih potraživanja, orkestri neće sudjelovati na Susretu. 
8. Hrvatski sabor kulture zadržava pravo nadopune i izmjene Pravila, te mjesta i vremena Susreta.
[image: D:\Marija DATA 2013\Projects 2013\Jobs\2013 Jobs\HSK_Hrvatski sabor kulture\10-vizualni HSK sredeno\--1-Memorandum HSK\footer1.jpg]

image1.jpeg
HRVATSKI
SABOR
KULTURE





image2.jpeg
HRVATSKI ADREsA Ulica kralja Zvonimira 17, 10 000 Zagreb | HR
SABOR wes www.hrsk.hr
KULTURE 1IBAN HR7223600001101534566 | RNO 2569 |MB 3270971 |oiB 45263394181





image3.jpeg
OPERATER-DOKUMENTARIST Filip Kovacevi¢, univ.bacc.informatol. philol. slav. merid.| TEL 01 461 88 25| FAx 01 462 17 38| e-MAIL hrv.sabor.kulture@zg.t-com.hr
TAJNIK DraZen Jelavié, prof. | TEL 01 455 68 85| MoB 099 455 68 79 | E-MAIL tajnik@hrsk.hr

STRUCNA SURADNICA ZA GLAZBENU KULTURU Srdana Vrsalovié, prof.| TEL01 462 1737 | MoB 095 462 17 37 | E-MAIL glazba@hrsk.hr
STRUCNASURADNICAZAKAZALISNU, KNJIZEVNU I LIKOVNU KULTURU Martina Brumen,mag.educ.croat.| TEL01 455 68 79| MoB 095 455 68 79| E-MAIL kazaliste@hrsk.hr
STRUCNA SURADNICA ZA PLESNU KULTURU Valentina Daénik, prof. | TEL 01 455 68 77 | MoB 095 455 68 77 | E-MAIL ples@hrsk.hr




